(NPK-NTB): Justisminister Knut Storberget (Ap) vil ikkje seie kva han meiner om måten PST handterte informasjonen om Anders Behring Breivik og terroraksjonen «Global Shield».Ein samla opposisjon på Stortinget kritiserte onsdag justisministeren for at han ikkje har sørgt for at Politiets tryggingsteneste (PST) har gitt presis informasjon til det offentlege om eit notat om den internasjonale toll- og politiaksjonen «Global Shield» som PST sendte til Justisdepartementet 28. juli – seks dagar etter terrorangrepet.Justisministeren seier som eit svar på kritikken frå opposisjonen at Stortinget skal få all den informasjonen Stortinget ønskjer, men at han vil ikkje kritisere PST for at dei ikkje har orientert allmenta om den eigentlege årsaka til at den terrorsikta trettitoåringen enda på lista deira, skriv Bergens Tidende.– Eg vil vere varsam med å kommentere det før eg har sett evalueringa til PST og vurderinga til 22. juli-kommisjonen.